Het ettermiddag

Het ettermiddag (originaltittel: Dog Day Afternoon) er et amerikansk kriminal-drama fra 1975 regissert av Sidney Lumet. Filmen handler om to bankranere som gjennomfører et mislykket bankran en varm sommerdag i New York. Banken blir omringet, men de forsøker å holde ut og forhandle seg frem til fritt leide og penger. Hovedrollen spilles av Al Pacino, mens sentrale biroller spilles av John Cazale, Charles Durning, Chris Sarandon, Penelope Allen, James Broderick, Lance Henriksen og Carol Kane. Manus var inspirert av en artikkel i Life skrevet av P. F. Kluge som omhandlet et lignende bankran i New York i 1972.  

Filmen vant en Oscar for beste manus. 

Originaltittelen «Dog Day» er et begrep som henspiller på uvanlige varme og utmattende dager som forekommer midt på sommeren (hundedagene).  

Handling
På en het ettermiddag i Brooklyn forsøker to litt tragikomiske ranere å gjennomføre et bankran som ikke går helt som planlagt. Det hele skulle ta ti minutter, men det går helt annerledes når det viser seg at bankens pengebeholdning har blitt hentet bare timer i forveien. Nå befinner de seg plutselig innestengt med åtte gisler og hundrevis av politifolk utenfor. Den ene av bankranerne, Sonny, prøver å utnytte all oppstyret til å ytre synspunkter om samfunnet for å vinne sympati blant befolkningen. Sonnys motiv for ranet var å finansiere sin kones kjønnsbytte-operasjon. Flere og flere mennesker samler seg rundt banken, noe som gjør det svært vanskelig for politiet å gripe inn. Etterhvert kobles FBI inn og det blir gjort et forsøk på å finne frem til en løsning om fritt leide ut av banken. 

Om filmen

 Popularitet og økonomi 
Het ettermiddag ble meget populær i USA hvor den innbrakte mellom $46- og $50 millioner. Den havnet på en fjerdeplass over de mest innbringende filmene i USA i 1975.

Produksjonskostnadene var på $1,8 millioner.

 Anmelderne 
Den ble meget godt mottatt av anmelderne, noe som gjenspeiles i at den har fått 85 % på Rotten Tomatoes. De amerikanske filmkritikerne Roger Ebert og Leonard Maltin gav den 3,5 av 4 stjerner hver. Variety skrev at: «Dog Day Afternoon is, in the whole as well as the parts, filmmaking at its best».

Den ble også godt mottatt av de norske anmelderne. Blant annet så gav Arbeiderbladet den terningkast fem, mens VG, Aftenposten og Dagbladet gav den terningkast fire.

 Priser 
Filmen vant en Oscar for beste originalmanus. Den ble nominert i ytterligere fem kategorier (inkludert beste film). Den ble også tildelt to BAFTA (Pacino og klipp) samt prisen for beste dramafilm av Writers Guild of America. Andre priser inkluderer San Sebastián International Film Festival (Pacino) og David di Donatello Awards. Det kan ellers nevnes at den ble nominert til flere Golden Globes.

 Bakgrunn 
Manus var inspirert av en artikkel i Life skrevet av P. F. Kluge som omhandlet et lignende bankran i New York i 1972. Ransforsøket ble utført av en ung mann ved navn Sonny Wortzik og hans venn Sal. De endte opp med å holde de ansatte som gisler, mens banken ble omringet av politi, media og sivile tilskuere i hopetall. Filmens handling ligger nært opp til de virkelige hendelsene.

Sonny ble dømt til 20 års fengsel for ranet, men slapp ut etter fem Han døde av kreft i 2006. Hans medhjelper Sal ble drept under ranet. 

Rollebesetning
 Al Pacino: Sonny Wortzig, bankraner
 John Cazale: Sal, Sonnys partner og bankraner
 Charles Durning: Moretti, politimann som forhandler med gisseltakerne
 Chris Sarandon: Leon, Sonnys tidigere kjønnsoppererte kone
 James Broderick: Sheldon, FBI-agent som overtar forhandlingrollen
 Lance Henriksen: Murphy, FBI-agent og sjåfør
 Sully Boyar: Mulvaney, bankbestyrer
 Susan Peretz: Angela, Sonnys ekskone
Penelope Allen: Bankansatt, sjefskasserer
 Carol Kane: Jenny, bankkasserer
 Marcia Jean Kurtz: Miriam, bankkasserer
 Sandra Kazan: Deborah, bankkasserer
Beulah Garrick: Margaret, bankkasserer
Estelle Omens: Edna, bankkasserer
Amy Levitt: Maria, bankkasserer
John Marriott: Howard, ubevæpnet sikkerhetsvakt
Gary Springer: Bankraner
Philip Charles MacKenzie: Lege som behandler Mulvaney
Dominic Chianese: Sonnys far
Judith Malina: Sonnys mor
William Bogert: Ankermann på TV
Ron Cummins: TV-reporter
Lionel Pina: Pizzabud
Dick Anthony Williams: Limousinsjåfør
Jay Gerber: Sam, forsikringsagent
Edwin Malave: Marias kjæreste
Marcia Haufrecht: En nabo
Carmine Foresta: Carmine
Floyd Levine: Politimann på telefon

 Referanser 

 Eksterne lenker 


Kategori:Dramafilmer fra USA
Kategori:Kriminalfilmer fra USA
Kategori:Filmer fra 1975
Kategori:Filmer regissert av Sidney Lumet
Kategori:Engelskspråklige filmer
Kategori:Filmer lagt til New York
Kategori:Filmer lagt til urbane strøk